Bukaniri
<s>Bukaniri (eng. Buccaneers) su bili lovci iz 17. stoljeća koji su živjeli na otocima Kariba iliti Zapadne Indije kako se još uvijek nazivaju.</s><s>Najbrojniji su bili na otoku Hispaniola a kasnije na otoku Tortuga.</s>

<s>Povijest
Bukaniri su potjecali od prognanika različitih nacionalnosti iz Europe.</s><s>Najvećim djelom su bili Englezi i Francuzi te u manjem broju Nizozemci.</s><s>Među njima je bilo i odbjeglih robova te bivših robijaša.</s>

<s>Živjeli su od lova na divljač čije bi meso kasnije dimili na vatrama zvanima boucan odakle je došao i njihov naziv.</s><s>To meso bi kasnije prodavali brodovima u prolazu.</s><s>Postupak pripremanja mesa su naučili od domorodaca.</s><s>To meso je imalo svjetlo crvenu boju i primamljiv miris, prodavalo se po visokoj cijeni i lako razmjenjivalo za sve vrste robe.</s><s>Neki od njih su se bavili i uzgojem duhana.</s>

<s>Bukaniri su nosili karakteristićnu odjeću onog vremena, košulju i hlače od grubog platna, čizme od svinjske kože, kožni opasać i kapu.</s><s>Bili su dobro naoružani; svaki bukanir je imao kratku sablju, nekoliko noževa i dugu pušku kremenjaču.</s><s>Živjeli su u grupama od najviše šest do osam ljudi i nisu priznavali drugu vlast osim osim međusobno zakljućenih sporazuma.</s><s>Španjolci na Karibima nisu trpjeli zajednice koje nisu priznavale njihovu vlast.</s><s>Zato su od 1620. nastojali uništiti bukanire.</s><s>Ovi su na to uzvratili napadima na španjolske brodove.</s><s>Bukaniri su se pokazali kao dobri borci i zadali su španjolskim kolonijalnim vlastima mnogo muka.</s><s>Od bukanira su velikim dijelom nastali pirati na Karibima.</s><s>Piratski i gusarski kapetani su rado na brodove primali bukanire jer su bili izvrsni strijelci.</s><s>Bukaniri i pirati su se međusobno nazivali Brethren of the Coast (eng. Obalna braća).</s>

<s>Oko 1639. na Tortugi nastaje velika bukanirska zajednica koja je vrlo brzo postala trn u oku španjolskim kolonijalnim vlastima.</s><s>Rastu broja bukanira uvelike je doprinjelo povećanje stanovništva u svim kolonijama Novog svijeta.</s><s>Francuska zapadnoindijska kompanija je 1665. postavila Bertranda d'Ogerona za guvernera na otoku.</s><s>D'Ogeron je na otoku preuzeo vlast u ime Francuske, te tamošnjim piratima i bukanirima dijelio Letter of Marque, ovlaštenje za zakonite gusarske napade na španjolsko brodovlje.</s><s>Vrijeme bukanira trajalo je od 1625. do 1685. godine.</s><s>Zbog velike sličnosti između bukanira i pirata riječ bukanir se tijekom 17. stoljeća upotrijebljavala u istom smislu kao i riječ pirat.</s><s>Piratstvo je na Tortugi zakonom zabranjeno 1713. godine.</s>

<s>Piratstvo</s>

